*Til styret i N70 THK*

*Fra komiteen i Bergebyløpet N70 2018*

**Forespørsel til styret om hjelp fra N70 THK til å arrangere Bergebyløpet N70 2018**

Da N70 THK ble stiftet var det enighet om at arbeidet med å arrangere Bergebyløpet N70 skulle være klubbens hovedaktivitet framover. På årsmøtet ble dette forsterket ved at det fortsatt var et ønske i medlemsmassen om at klubben skal være med å arrangere løpet.

Komiteen for Bergebyløpet N70 er nå gang med planlegginga av Bergebyløpet N70 2018. Vi håper samtidig at klubben kan påta seg noen av oppgavene i arrangementet slik at ikke alle oppgavene faller ned på komitemedlemmene.

Komiteen ser for seg at klubben eksempelvis kan ta ansvar for følgende oppgaver:

* Drift av kafedrifta ved sjekkpunkt Nyborgmoen slik at klubben selv kan tjene penger på dette.
* Ta ansvar for innhenting av premier i lokalsamfunnet og lage til et premiebord
* Utkjøring av halm til sjekkpunktene i forkant av løpet.
* Avholde premieseremoni
* Promotere løpet overfor Nesseby og Tana kommune for å be om sponsorstøtte
* Muligheter for å skriver søknader til stiftelser, fond og lignende.
* Lage trestikker jf. tidligere initiativ i klubben

Er det andre oppgaver styret ser for seg at klubben kan bidra med inn i neste års arrangement?

Vi ber styret ta vår forespørsel opp som en egen sak, og gi en skriftlig tilbakemelding til komiteen innen 1. juni med tanke på hvordan styret og klubben vil være med å bistå komiteen i arbeidet med å arrangere Bergebyløpet N70 2018.

*Mvh komiteen for Bergebyløpet N70 2018*

*v/ Jan Øystein Dervo, Roger Persson, Mikal Lanes, Heidi Brandt og Krister Høøk.*